વાચકોને એક વાતની યાદ આપવી જરૂરી છે કે ભાજપના સિનિયર નેતા એલ.કે. અડવાણી જ્યારે પાકિસ્તાન ગયા હતા ત્યારે એમણે મહંમદઅલી ઝીણાના મઝાર પર જઈને ચાદર ચઢાવી હતી અને ઝીણાના વખાણ કર્યા હતા ત્યારબાદ અડવાણીની ભારે આકરી ટીકાનો દોર લાંબા સમય સુધી ચાલ્યો હતો. એ જ રીતે પ્રણવ મુખજીર્એ જ્યારે સંઘનું આમંત્રણ સ્વીકાર્યું ત્યારે કાેંગ્રેસ સહિતના અલગ-અલગ પક્ષના નેતાઆે દ્વારા પણ આવી જ નારાજીભરી પ્રતિક્રિયા વ્યકત થઈ હતી. અડવાણીના પ્રયોગને તો જાજો ફાયદો થયો નથી પરંતુ પ્રણવદાના પ્રવચન પછી રાજકીય પક્ષો જો પ્રયોગ કરે તો આજના હવામાન મુજબ એમને ફાયદો થઈ શકે એમ છે. 2019ની લોકસભાની ચૂંટણી જીતવા માટે નરેન્દ્ર મોદી અને એમની સમગ્ર ટૂકડી ખાસ કરીને ભાજપના રાષ્ટ્રીય પ્રમુખ અમિત શાહ ખુબ જ મહેનત કરી રહ્યા છે. સાથીપક્ષોને બનાવી રાખવા અને એકજૂટ રાખવાનો પ્રયાસ થઈ રહ્યાે છે. નરેન્દ્ર મોદીની સામે ચાર વર્ષ દરમિયાન ઘણી ચેલેન્જો આવી છે અને લોકોની અપેક્ષા હજુ પુરી થઈ નથી. એકમાત્ર નરેન્દ્ર મોદીની લોકપ્રિયતા જ અકબંધ રહી છે બાકી ભાજપના ચૂંટાયેલા 282 સંસદસભ્યોમાંથી અડધો અડધ સામે લોકોને નારાજગી છે. આવી સ્થિતિમાં કદાચ આરએસએસ ભાજપને એવું સમજાવશે કે આપણે પણ સોફટ બિનસંપ્રદાયિકતાનો પ્રયોગ કરીને 2019માં ફરીવાર સત્તાના સૂત્રો સંભાળી લઈએ.